بیزیم میللت
گلین قبول ائدهک کی مرثیه اوخویان بیر میللتیک یا بلکهده اولموشوق!
گنج قیزلارین آغ آت رویالارینا تای بیزلرده گؤزوموزو تیکمیشیک چیخیش یولاریمیزین قاپیلارینا، بیر قورتاریجی گلیسین بیزی بو دوروملاردان قورتارسین دئیه؛ چاباسیز، چالیشماقسیز. بیر یئرده قالان سو کیمی اؤز ایچیمزدن قوخوماغا باشلاییریق.
نیه دئییرم چیخیش یوللاریمیزین قاپیلاری، اونون اوچون کی چیخیش یوللاریمیزین لاب آچیق آیدین فرقیندهییک. بو اوزدن هئیت کیمی دوشونورلریمیزی چوخ سئویریک؛ اونلارا بیزی قورتاران منجی کیمی باخیریق! کیتابلارین آلیریق آنجاق قاتلاری آچیلمامیش قالیر، ائلهبیل ساتیش اوچون آلمیشیق، کیتاب قفسهلریمیزده توز یئییرلر. بو دوروم نهقدر اؤزوموزو اوتوزموش ساندیغیمیزدا بیر اوقدر ده داها آرتیق گؤزه چارپیر،گئت گئده اؤزوموزده بئلنچی دوروملارا قاتلاشمیش کیمی داورانیریق نه یازیق.
کئشکه بئله اولماسایدی و هر کیمیمیز اؤزونه هئیت کیمی بیریسی اولا بیلمهسهیدیده بیله بو یولون دوغرو یولچوسو اولماسینا اولدوغو و یئتهنهییجه چابا گؤسترسهیدی . . .
ی. س: نئچه ایل اؤنجه دوستلارین بیرینه تئهراندان نئچه سای "وارلیق" درگیسی گؤندریلمیشدیر؛ درگیلری ساتسین، پاراسین اونلارا گؤندرسین دئیه. آنجاق درگیلر دوستوموزون الینده قالمیشدیرلار، سادجه ایکیسین ساتا بیلمیشدیر؛ بو یولداشیم ایسه قورخوردو رحمتلی دؤکتور هئیت (ایندی زنگ آچماسین)، زنگ آچیب، درگیلره گؤره سوروشسون، بودا اوستادین أمهیینین قارشیسیندا اوتاندیغیندان بیلمهسین نه جاوابی وئرسین.
-
- ۹۳/۰۵/۲۷
azb_Arab azb_Arab azb_Arab azb_Arab azb_Arab azb_Arab unk unk